Rossiya Ukrainaga uchirgan raketalar narxi ma'lum qilindi

Rossiya Ukrainaga urush boshlanganidan beri 1300 taga yaqin raketa uchirdi, ularning umumiy qiymati taxminan 7,5 milliard dollarni tashkil qiladi. Bu haqda “Forbes” xabar berdi.
Ukraina mudofaa vaziri o'rinbosari Anna Malyar mazkur ma'lumotni e'lon qilgan. Rossiya Ukrainaga taxminan 235 ta “Kalibri” raketasini (24 martgacha 183 ta, 26 mart kuni 52 ta raketa) uchirgani ta'kidlangan. Hisob-kitobda raketa sinfi aniq bo'lgan holatlar inobatga olingan, aslida uchirilgan “Kalibr” raketlari ko'p bo'lishi mumkinligi aytilgan.
“Iskander“, “Tochka-U” raketalari va x sinfidagi o'q-dorilarga kelsak, ulardan foydalanish bo'yicha aniq statistik ma'lumotlar yo'q, ammo Ukraina Mudofaa vaziri 24 mart holatiga ko'ra quyidagicha ma'lumot bergan:
2006 yilda Hindiston bilan tuzilgan eksport shartnomasiga ko'ra, “Tochka-U” raketasining narxi 300 ming dollarga, “Kalibr” esa 6,5 million dollarga baholangan. x-101 sinfidagi raketalar “Kalibr”ga qaraganda zamonaviyroq, shu sababli ekspertlar u bir necha barobar qimmatroq bo'lishini aytgan.
“Ukrainaga uchirilgan raketalarning umumiy qiymati 7,5 milliard dollarni tashkil etadi. Taqqoslash uchun, bu miqdor Rossiyaning Moskva, Moskva viloyati va Sankt-Peterburgdan tashqari 82 ta subektining mahalliy byudjetidan oshadi”, deyiladi xabarda.
Avvalroq Ukrainaning urushdan ko'rgan zarar miqdori ma'lum qilingandi. Shuningdek, Putinning Ukraina bo'yicha rejalari haqida xabar berilgan.